ଟି-ଟ୍ୱେଣ୍ଟି ବିଶ୍ୱକପ୍ ୨୦୨୧ରେ ବିରାଟ ବାହିନୀ ପାକିସ୍ତାନ ବିରୋଧରେ ନିଜର ଅଭିଯାନ ଆରମ୍ଭ କରିବ । ଏହାରି ଭିତରେ ଇଂଲଣ୍ଡର ପୂର୍ବତନ ଅଧିନାୟକ ନାସିର ହୁସେନ କହିଛନ୍ତି, ନକ୍ଆଉଟ୍ ମ୍ୟାଚ୍ରେ ଭାରତକୁ କୌଣସି ବି ଟିମ୍ ହରାଇପାରିବ ।
ନୂଆଦିଲ୍ଲୀଃ ଟି-ଟ୍ୱେଣ୍ଟି ବିଶ୍ୱକପ୍ ୨୦୨୧ରେ ବିରାଟ ବାହିନୀ ପାକିସ୍ତାନ ବିରୋଧରେ ନିଜର ଅଭିଯାନ ଆରମ୍ଭ କରିବ । ଏହାରି ଭିତରେ ଇଂଲଣ୍ଡର ପୂର୍ବତନ ଅଧିନାୟକ ନାସିର ହୁସେନ କହିଛନ୍ତି, ନକ୍ଆଉଟ୍ ମ୍ୟାଚ୍ରେ ଭାରତକୁ କୌଣସି ବି ଟିମ୍ ହରାଇପାରିବ । ଏହାର କାରଣ ମଧ୍ୟ ସେ କହିଛନ୍ତି । ତାଙ୍କ କହିବାନୁଯାୟୀ, ବ୍ୟାକ୍ଫ୍ଲିପ୍ ଯୋଜନାରେ ଅଭାବ ଓ ଖେଳର ସବୁଠାରୁ ଛୋଟ ଫର୍ମାଟ୍ରେ ଆନିଶ୍ଚିତତା କାରଣରୁ ଭାରତକୁ କେହି ବି ନକ୍ଆଉଟ୍ ମ୍ୟାଚ୍ରେ ପରାସ୍ତ କରିପାରିବେ । ଅଭ୍ୟାସ ମ୍ୟାଚ୍ରେ ଇଂଲଣ୍ଡ ଏବଂ ଅଷ୍ଟ୍ରେଲିଆକୁ ହରାଇ ଭାରତ ଜବରଦସ୍ତ ଫର୍ମରେ ଥିବା ପ୍ରମାଣ କରିସାରିଛି । ଆଇପିଏଲ୍ ଯୋଗୁଁ ଖେଳାଳିଙ୍କ ଭଲ ଅଭ୍ୟାସ୍ ରହିଛି ।
'ରାଧେ ସ୍ତ୍ରୀ ଦେଇଥିବା ବ୍ୟାଗ୍ ମମିତାଙ୍କର ନୁହେଁ'
ହୁସେନ ସ୍କାଇ କ୍ରିକେଟ୍ ସହ ଏକ ସାକ୍ଷାତକାରରେ କହିଛନ୍ତି ଯେ, ଭାରତ ଟାଇଟଲ ହାସଲ କରିବା ପାଇଁ ଦାବିଦାର ସତ କିନ୍ତୁ ଏବେ ସେ ଏହାକୁ ମାନିବାକୁ ଟିକେ ଅମଙ୍ଗ । କାରଣ ଏହି ଫର୍ମାଟ୍ କ୍ରିକେଟ୍ରେ ଅନିଶ୍ଚିତତା ଅଧିକ । ସେ କହିଛନ୍ତି ଏହି ଫର୍ମାଟ୍ରେ କୌଣସି ଗୋଟିଏ ଖେଳାଳିଙ୍କ ୭୦ରୁ ୮୦ ରନ୍ ମ୍ୟାଚ୍ର ମୋଡ଼ ବଦଳାଇଦେଇପାରେ । ଏମିତିକି ମାତ୍ର ତିନୋଟି ବଲ୍ରେ ବି ମ୍ୟାଚ୍ର ଗତି ପରିବର୍ତ୍ତନ ହେବାର ଯଥେଷ୍ଟ ସମ୍ଭାବନା ରହିଛି । ଏଥିପାଇଁ କୌଣସି ବି ଟିମ୍ ନକ୍ଆଉଟ୍ ମ୍ୟାଚ୍ରେ ଭାରତକୁ ହରଡ଼ଘଣାରେ ପକାଇପାରେ । ଆଇସିସି ପ୍ରତିଯୋଗିତାର ନକଆଉଟ୍ରେ ଭାରତର ପ୍ରଦର୍ଶନର ରେକର୍ଡ ଖରାପ ଥିବା କଥା ମଧ୍ୟ କହିଛନ୍ତି ହୁସେନ୍ ।
ଭାରତ ନିଜର ଶେଷ ଆଇସିସି ଟ୍ରଫି ୨୦୧୩ରେ ଏମ୍ଏସ୍ ଧୋନୀଙ୍କ ନେତୃତ୍ୱରେ ଚାମ୍ପିଅନ୍ ଟ୍ରଫି ଫାଇନାଲରେ ଇଂଲଣ୍ଡକୁ ହରାଇଥିଲା ହାସଲ କରିଥିଲା । ଏହାପରେ ଭାରତର ପ୍ରଦର୍ଶନ ଖୁବ୍ ଖରାପ ରହିଥିଲା । ୨୦୧୫ ବିଶ୍ୱକପ୍, ୨୦୧୬ ଟି-ଟ୍ୱେଣ୍ଟି ବିଶ୍ୱକପ୍ ଓ ୨୦୧୯ ବିଶ୍ୱକପ୍ରେ ଭାରତ ସେମିଫାଇନାଲରୁ ବାଦ୍ ପଡ଼ିଥିଲା । କିନ୍ତୁ ୨୦୧୭ ଚାମ୍ପିଅନ୍ସ ଟ୍ରଫି ଓ ଚଳିତ ବର୍ଷ ବିଶ୍ୱ ଟେଷ୍ଟ ଚାମ୍ପିଅନ୍ସିପ୍ରେ ଭାରତର ପ୍ରଦର୍ଶନ ଭଲ ରହିଥିଲା । ଆଉ ଦଳ ଏହି ଟୁର୍ଣ୍ଣାମେଣ୍ଟରେ ରନରସପ୍ ଟାଇଟଲ ହାସଲ କରିଥିଲା । ହୁସେନ୍ କହିଛନ୍ତି, ଆଇସିସି ଟୁର୍ଣ୍ଣାମେଣ୍ଟରେ ଗତ କିଛି ବର୍ଷ ହେବ ଭାରତର ପ୍ରଦର୍ଶନ ଅତ୍ୟନ୍ତ ନୈରାଶ୍ୟଜନକ ରହିଛି । ଆଉ ଏଥିରୁ ତାଙ୍କୁ ବାହାରିବାକୁ ପଡ଼ିବ । ଯେତେବେଳେ ଟିମ୍ ନକ୍ଆଉଟ୍ ଖେଳୁଛି ସେତେବେଳେ ଭାରତୀୟ ଦର୍ଶକ ଓ ପ୍ରଶଂସକଙ୍କ ଆଶାର ଚାପ ଅଧିକ ରହୁଛି । ଯାହାସହ ଭାରତକୁ ଲଢ଼ିବାକୁ ହେବ ।
ହୁସେନ୍ଙ୍କୁ ଲାଗୁଛି ଯେ, ନକ୍ଆଉଟ୍ ମ୍ୟାଚ୍ରେ ଓପନିଂ ବ୍ୟାଟ୍ସମ୍ୟାନ୍ ବିଫଳ ହେବା ପରେ ଭାରତ ପାଖରେ ବ୍ୟକ୍ଫ୍ଲିପ୍ ଯୋଜନା ନାହିଁ । ସେ କହିଛନ୍ତି ଯେତେବେଳେ ଟିମ୍ ଗୁରୁତ୍ୱପୂର୍ଣ୍ଣ ମୋଡ଼ରେ ରହିଥାଏ ସେତେବେଳେ ତାଙ୍କ ପାଖରେ ବ୍ୟାକ୍ଫ୍ଲିପ୍ ଯୋଜନାର ଅଭାବ ଥାଏ । ଗତ ବିଶ୍ୱକପ୍ରେ ନ୍ୟୁଜିଲ୍ୟାଣ୍ଡ ବିପକ୍ଷରେ ଖେଳାଯାଇଥିବା ମ୍ୟାଚ୍ରେ ଏହା ସ୍ପଷ୍ଟ ବାରି ହୋଇପଡ଼ୁଛି । ହଠାତ୍ ମ୍ୟାଚ୍ଟି ଲୋ' ସ୍କୋରିଂ ହୋଇଥିଲା କାରଣ ଦଳ ପାଖରେ କୌଣସି ବ୍ୟାକ୍ଫ୍ଲିପ୍ ଯୋଜନା ନଥିଲା ।
ଶିକ୍ଷୟିତ୍ରୀ ମମିତା ମେହେର ମୃତ୍ୟୁ ମାମଲାରେ ବିଜେପିର ରଣହୁଙ୍କାର। ଶିଶୁ ଭବନ ଛକରେ ବିଜେପି ମହିଳା ମୋର୍ଚ୍ଚା କର୍ମୀ ଓ ପୋଲିସ ଧସ୍ତାଧସ୍ତି ହୋଇଥିଲେ। ତେବେ ମହିଳା ପୋଲିସ ଆନ୍ଦୋଳନରତ ବିଜେପି କର୍ମୀଙ୍କୁ ଉଠାଇ ନେଇଯାଇଥିଲେ।
ନିଜକୁ ITDCର ବରିଷ୍ଠ ଅଧିକାରୀ ପରିଚୟ ଦେଇ ଜଣେ ବ୍ୟକ୍ତି ଲକ୍ଷାଧିକ ଟଙ୍କା ଠକି ଥିବା ଅଭିଯୋଗ ହୋଇଛି। ବହୁ ପୁରାତନ ନୀଳାଚଳ ଅଶୋକ ହୋଟେଲ୍କୁ ବିକ୍ରି ନେଇ ଏକ ଫେକ୍ ଡିଲ୍ ହୋଇଥିଲା।
